《次韵倪文举芮国器扁舟见过溪上之作》
宋代·刘一止

顿有两玉人，风流晋宋间。况复子倪子，妙思轻小山。

访我相后先，知我倦飞还。僮仆怪主人，羁絷如在闲。

何曾得此客，能使意绪宽。从今望仙舟，我门肯常关。

春风孔郎溪，松下荆可班。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。